CELEX: 32008D0676
Language: hu
Date: 2008-07-24 00:00:00
Title: 2008/676/EK: A Bizottság határozata ( 2008. július 24. ) bulgáriai hasítottsertés-osztályozási módszer engedélyezéséről (az értesítés a C(2008) 3740. számú dokumentummal történt)

19.8.2008   
            
            
               HU
            
            
               Az Európai Unió Hivatalos Lapja
            
            
               L 221/28
            
         
      A BIZOTTSÁG HATÁROZATA
   
   (2008. július 24.)
   bulgáriai hasítottsertés-osztályozási módszer engedélyezéséről
   (az értesítés a C(2008) 3740. számú dokumentummal történt)
   (Csak a bolgár nyelvű szöveg hiteles)
   (2008/676/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
   mivel:
   
               (1)
            
            
               A 3220/84/EGK rendelet 2. cikkének (3) bekezdése úgy rendelkezik, hogy a hasított sertések osztályozását a színhústartalom becslése alapján, a hasított sertés egy vagy több anatómiai részén végzett fizikai méréseken alapuló, statisztikailag igazolt értékelési módszerek segítségével kell elvégezni. Az osztályozási módszerek engedélyezésének feltétele, hogy az értékelés statisztikai hibája egy megadott tűréshez igazodjon. Ezt a tűrést a hasított sertések közösségi osztályozási rendszerének alkalmazására vonatkozó részletes szabályok megállapításáról szóló, 1985. október 24-i 2967/85/EGK bizottsági rendelet (2) 3. cikkének (2) bekezdése határozza meg.
            
         
               (2)
            
            
               Bulgária kérte a Bizottságtól egy hasítottsertés-osztályozási módszer alkalmazásának engedélyezését, és ennek érdekében a 2967/85/EGK rendelet 3. cikkének (3) bekezdésében előírt jegyzék második fejezetének benyújtásával ismertette boncolásos vizsgálatainak eredményeit.
            
         
               (3)
            
            
               A kérelem értékelése során megállapítást nyert, hogy a kérdéses osztályozási módszer engedélyezési feltételei teljesülnek.
            
         
               (4)
            
            
               Az alkalmazott műszerek és az osztályozási módszerek módosítása csak egy újabb, a szerzett tapasztalatok fényében elfogadott bizottsági határozattal engedélyezhető. Ezért ez az engedély visszavonható.
            
         
               (5)
            
            
               Az e határozatban előírt intézkedések összhangban vannak a Sertéshúspiaci Irányítóbizottság véleményével,
            
         ELFOGADTA EZT A HATÁROZATOT:
   1. cikk
   A Bizottság engedélyezi a következő módszer alkalmazását hasított sertéseknek Bulgáriában a 3220/84/EGK rendelet szerint történő osztályozására:
   
               —
            
            
               az „Ultra FOM 200” elnevezésű műszer és az ahhoz kapcsolódó értékelési módszerek, amelyeket részletesebben a melléklet ismertet.
            
         2. cikk
   A műszer és az értékelési eljárás nem módosítható.
   3. cikk
   E határozat címzettje a Bolgár Köztársaság.
   
      Kelt Brüsszelben, 2008. július 24-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 301., 1984.11.20., 1. o. A legutóbb a 3513/93/EK rendelettel (HL L 320., 1993.12.22., 5. o.) módosított rendelet.
   
      (2)  HL L 285., 1985.10.25., 39. o. A legutóbb az 1197/2006/EK rendelettel (HL L 217., 2006.8.8., 6. o.) módosított rendelet.
   
      MELLÉKLET
      Hasított sertések bulgáriai osztályozási módszere
      ULTRA FOM 200
      
                  1.
               
               
                  A hasított sertések osztályozását az Ultra FOM 200 elnevezésű műszerrel kell elvégezni.
               
            
                  2.
               
               
                  A műszert 4 MHz-en működő ultrahangos szondával (Krautkrämer MB 4 SE) kell felszerelni. Az ultrahangos jeleket egy mikroprocesszor (Intel 80 C 32 típus) digitalizálja, tárolja és dolgozza fel. A mérések eredményeit magának az Ultra-FOM műszernek a segítségével kell becsült színhústartalomra átszámítani.
               
            
                  3.
               
               
                  A hasított test színhústartalmát a következő képletből kell kiszámítani:
                  
                      = 67,130 – 0,3284 × X1 – 0,3725 × X2 + 0,01515 × X3
                  ahol:
                  
                              
                                 
                           
                           
                              =
                           
                           
                              a becsült színhústartalom (százalék),
                           
                        
                              X1
                           
                           
                              =
                           
                           
                              a hátszalonna és a bőr együttes vastagsága a hasított test középvonalától 7 cm távolságban, a hátulról számított harmadik és negyedik ágyékcsigolya között mérve (milliméter),
                           
                        
                              X2
                           
                           
                              =
                           
                           
                              a hátszalonna és a bőr együttes vastagsága a hasított test középvonalától 7 cm távolságban, a hátulról számított harmadik és negyedik borda között mérve (milliméter),
                           
                        
                              X3
                           
                           
                              =
                           
                           
                              az izom vastagsága a hátszalonnáéval azonos helyen és időpontban mérve (milliméter).
                           
                        A képlet 60–120 kg tömegű hasított testekre érvényes.